27/11/2009 | Administración LocalMunicipal
Valdoviño
Aprobación definitiva ordenanza fiscal reguladora da taxa pola utilización/aproveitamento especial do dominio público local polas empresas explotadoras de servizos de telefonía móbil

EDICTO Aprobada definitivamente no Pleno celebrado o día 16 de Novembro 2009, logo da exposición pública na que se presentou unha alegación, desestimada no Pleno celebrado en data 19 Outubro, o texto da ordenanza fiscal reguladora da taxa póla utilización privativa ou o aproveitamento especial do domínio público local pólas empresas explotadoras de telefonia móbil, publícase o texto íntegro en cumprimento do previsto no artigo 70.2 da Lei 7/1985, de 2 de abril e 17.4 do Real Decreto Lexislativo 2/2004, de 5 de marzo. O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 46 da Lei Reguladora da Xurisdicción Contencioso-Amdinistrativa, no prazo de dous meses contados a partir da data da publicación no Boletín Oficial da Provincia. No uso das facultades concedidas polos artigos 133.2 e 142 da Constitución Española e polo artigo 106 da Lei 7/1985, do 2 de abril, reguladora das bases de réxime local, de conformidade co disposto nos artigos 15 a 20 e 24.1 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, o Concello de VALDOVIÑO establece a taxa pola utilización privativa ou o aproveitamento especial constituído no solo, subsolo ou voo das vía públicas municipais a favor de empresas explotadoras ou prestadoras de servizos de telefonía móbil, que afectan a xeneralidade ou a unha parte importante da veciñanza, a cuxas normas atende o previsto no artigo 57 do mesmo texto legal. Artigo 2.- FEITO IMPOÑIBLE Constitúe o feito impoñible da taxa reguladora da presente ordenanza, a utilización privativa e o aproveitamento especial do dominio público local constituído no voo, solo ou subsolo das vía públicas municipais e outros terreos públicos a favor de empresas explotadoras ou prestadoras de servizos de telefonía móbil que afectan a xeneralidade ou a unha parte importante da veciñanza. Artigo 3.- SUXEITOS PASIVOS Son suxeitos pasivos da taxa en concepto de contribuíntes as persoas físicas e xurídicas así como as entidades, a que se refire o artigo 35.4 da Lei xeral tributaria, titulares das empresas explotadoras, distribuidoras e comercializadoras de servizos de telefonía móbil que afecten a xeneralidade ou a unha parte importante da veciñanza. Considéranse prestados dentro do termo municipal todos os servizos que, pola súa natureza, dependan do aproveitamento do voo, solo ou subsolo da vía pública ou que estean en relación con estes. Artigo 4.- SUCESORES E RESPONSABLES Os supostos responsables, xa sexan subsidiarios ou solidariamente, serán os previstos na normativa tributaria. Artigo 5.- EXENCIÓNS E BONIFICACIÓNS Non lle concederán máis exencións ou bonificacións que as expresamente previstas nas leis, ou nas derivadas da aplicación dos Tratados Internacionais. Artigo 6.- BASE IMPOÑIBLE Para determinar a contía da taxa por utilización privativa ou aproveitamento especial do dominio público municipal por parte dos servizos de telefonía móbil, que precisan utilizar a rede de telefonía fixa instalada neste municipio, aplicaranse as seguintes fórmulas de cálculo: A Base Impoñible deducida da utilización do aproveitamento especial do dominio público polo servizo de telefonía móbil, calcúlase: BI = Cml x Nt + (NH x Cmm) BI = 66,78 x 3.143 + (6.636 x 279,5) = 2.064.651. Cota Tributaria / Operador = CE x CB Sendo: BI = Base Impoñible Cml = Consumo telefónico medio estimado, por unidade de urbana, corrixido polo coeficiente atribuído á participación da telefonía móbil. O seu importe para o exercicio 2010 é de 66,78 euros/ano. Nt = Número de teléfonos fixos instalados no municipio, no ano 2007. Número de habitantes 6.985 (31-12-2008). Informe C. N. T. C. (Comisión Nacional de Telecomunicacións). Uso teléfonos por cada 1.000 habitantes = (6.985 x 450)/1.000 = 3.143 Resulta 3.143 teléfonos fixos. NH = 95% do número de habitantes empadroados no Municipio.95% s / 6.985 = 6.636. Cmm = Consumo medio telefónico e de servizos, estimado por teléfono móbil, o seu importe para 2010, é de 279 euros/ano. Fonte C. N. T. C. (Comisión Nacional de Telecomunicacións) Liquidación taxa telefonía móbil Concello de VALDOVIÑO BI = 66,78 x 3.143 + (6.636 x 279,5) = 2.064.651 . O tipo impositivo será o 1,5% sobre a Base Impoñible, calculada segundo o establecido no artigo 6. Cota Tributaria: A cota básica global determínase aplicando o 1,5% sobre a Base Impoñible. CB =1,5% x s/BI C. B. =1,5% sobre 2.064.651 = 30.969,76  Por depreciación a cota será 30.969 euros. Cota Tributaria / Operador = CE x CB Sendo: CE = Coeficiente atribuíble a cada operador, segundo a súa cota de participación no mercado, incluíndo as modalidades de postpagamento e pagamento previo. O valor da cota básica (CB) para o 2010 é de 30.969 euros. Imputación no mercado por operador (datos da memoria da Comisión do Mercado de Telecomunicacións para o ano 2007): Para o 2010, o valor de CE e a cota tributaria a satisfacer por cada operador é como segue: Aplicando estes porcentaxes á cota tributaria resultante, que ascende 30.969 , resulta: Para os efectos de determinar o coeficiente CE, os suxeitos pasivos poderán probar ante o Concello, que o coeficiente real de participación no exercicio 2009 foi inferior. Neste caso, as autoliquidacións trimestrais axustaranse aplicando o coeficiente acreditado polo obrigado tributario. Artigo 8. - PERÍODO IMPOSITIVO E REMUNERACIÓN DA TAXA O período impositivo coincide co ano natural, salvo nos supostos de inicio ou cesamento na utilización ou aproveitamento especial do dominio público local necesario para a prestación da subministración ou servizo, casos nos que procederá aplicar o rateo trimestral, conforme ás seguintes regras: a) Nos supostos de altas por inicio de actividade, liquidarase a cota correspondente aos trimestres que restan por finalizar o exercicio, incluído o trimestre en que ten lugar a alta. b) No caso de baixas por cesamento de actividade liquidarase a cota que corresponda aos trimestres transcorridos dende o inicio do exercicio, incluíndo aquel no que se orixine o cesamento. Artigo 9. - RÉXIME DE DECLARACIÓN E DE INGRESO As empresas operadoras de servizos de telefonía móbil relacionados no artigo 7 desta Ordenanza deberán presentar a autoliquidación e efectuar o ingreso da cuarta parte resultante do que establece o devandito artigo nos meses de abril, xullo, outubro e decembro. Outras empresas prestadoras de servizos de telefonía móbil, presentarán a súa declaración sobre a base dos parámetros establecidos no artigo 7 e tendo en conta o período de prestación efectiva dos servizos durante o ano 2010. Artigo 10. - INFRACCIÓNS E SANCIÓNS 1. A falta de ingreso da débeda tributaria que resulta da autoliquidación correcta da taxa, dentro dos prazos establecidos nesta Ordenanza, constitúe infracción tributaria tipificada no artigo 191 da Lei xeral tributaria, que se cualificará e sancionará segundo dispón o mencionado artigo.2. O resto de infraccións tributarias que se poidan cometer nos procedementos de xestión, inspección e recadación desta taxa, tipificaranse e sancionaranse de acordo co que se prevé na Lei xeral tributaria, no Regulamento xeral das actuacións e procedementos de xestión e inspección tributarias, aprobado polo Real decreto 1065/2007 e na Ordenanza xeral de xestión, inspección e recadación dos ingresos de dereito público municipais.3. A falta de presentación de forma completa e correcta das declaracións e documentos necesarios para que se poida practicar a liquidación desta taxa, constitúe unha infracción tributaria tipificada no artigo 192 da Lei xeral tributaria, que se cualificará e sancionará segundo o dispón o mencionado artigo. As ordenanzas fiscais dos exercicios futuros poderán modificar o valor dos parámetros Cml, Nt, NH e Cmm, se así procede. Se non se modifica a presente ordenanza, continuarán sendo de aplicación os parámetros establecidos para o exercicio 2010. Os preceptos desta ordenanza fiscal que, por razóns sistemáticas reproduzan aspectos da lexislación vixente e outras normas de desenvolvemento, e aquelas nas se fagan remisións a preceptos desta, entenderanse que son automaticamente modificadas e/ou substituídas, no momento no que se produza a modificación dos preceptos legais e regulamentarios de que traen causa. A presente ordenanza fiscal, aprobada polo Pleno da Corporación provisionalmente na sesión ordinaria realizada o día 18 de Agosto de 2009, e definitivamente, logo da exposición pública, BOP de 15/09/2009 nº 202, no Pleno do día 16 Novembro 2009, e entrará en vigor ao día seguinte da súa publicación no Boletín Oficial da Provincia, e comezará a aplicarse a partir de 1 Xaneiro 2010, permanecendo en vigor ata a súa modificación ou derrogación expresa. VALDOVIÑO 17 Novembo de 2009. A ALCALDESA DIANTE DE MIN Olegs Palancas Azil O Secretario Manuel Quintans Queiruga